Muhamet Kapllani

Muhamet Kapllani (Kavajë, 6 korrik 1943) ka qenë profesor, diplomat dhe ministër i shtetit shqiptar.

 Biografia 
U lind më 6 korrik 1943 në Kavajë. Më 1962 - 1966 mbaroi Fakultetin e Gjuhëve Perëndimore, dega gjuhë e letërsi angleze në Universitetin e Pekinit. Më 1966 - 1974 punoi pedagog dhe shef i katedrës së gjuhës angleze në Universitetin e Tiranës. Më 1972 - 1974 qe zëvendësdekan i Fakultetit të Gjuhëve të Huaja po në UT.

Më 1974 - 1978 qe sekretar i parë dhe zëvendësambasador i misionit të përhershëm të Shqipërisë në OKB, Nju-Jork. Më 1981 - 1984, shef seksioni dhe zëvendës i drejtorit Sofokli Lazri në Institutin e Marrëdhënieve Ndërkombëtare në Tiranë. Më 1984 - 1990 zëvendësministër i Punëve të Jashtme, i ngarkuar për organizatat ndërkombëtare. Gjatë vitit 1991, më 22 shkurt deri më 6 dhjetor, pati portofolin e ministrit të Punëve të Jashtme në dy qeveritë Nano dhe atë Bufi.

Më 1995 - 1998 u vendos pranë një fondacioni ndërkombëtar në Uashington. Më 1998 - 2002 punoi lektor në Nju-Jork dhe nga 2002 deri më 2007 qe këshilltar diplomatik i Presidentit të Republikës, Alfred Moisiu.

 Referime 

Kategoria:Lindje 1943
Kategoria:Profesorë shqiptarë
Kategoria:Diplomatë shqiptarë
Kategoria:Ministra të Punëve të Jashtme të Shqipërisë
Kategoria:Njerëz nga Kavaja
Kategoria:Njerëz që jetojnë